Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 1223/09/3307	Prievidza, 13.10.2014
EEČ : 2-27-177-2014

U Z N E S E N I E

Trestná vec:	obvinená XXXXX  
Prečin:	Nevyplatenie mzdy a odstupného podľa § 214 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.2.2011, spisová značka 1 Pv 1223/09/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Prievidza zo dňa 15.2.2011, spisová značka 1 Pv 1223/09/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
     Uznesením prokurátora Okresnej prokuratúry Prievidza sp. zn. 1Pv 1223/09-21 zo dňa 15.02.2011 právoplatné dňa 01.03.2011, (ďalej len Uznesenia) prokurátor Okresnej prokuratúry Prievidza podľa § 216 ods. 1 Trestného poriadku v bode I. podmienečne zastavil trestné stíhanie obvinenej XXXXX, nar.: XXXXX, trvale bytom XXXXX, XXXXX, trestne stíhanej pre prečin pre prečin nevyplatenie mzdy a odstupného podľa § 214 ods. 1, ods. 2, písm. a) Trestného zákona č. 300/2005 Z. z. v znení zákona č. 257/2009 Z. z., ktorého sa mal dopustiť tak, že ako štatutárny orgán XXXXX sídlo: XXXXX, XXXXX, nevyplatila mzdy svojim zamestnancom
1.	XXXXX, nar. XXXXX, trvale bytom XXXXX, XXXXX za mesiac júl 2009 vo výške 319,66 Eur v deň splatnosti 31.08.2009 a za mesiac august 2009 vo výške 153,39 Eur v deň splatnosti 30.09.2009,
2.	XXXXX, nar. XXXXX, trvale bytom CXXXXX, za mesiac máj 2009 vo výške 385,58 Eur v deň splatnosti 30.06.2009, za mesiac jún 2009 vo výške 386,16 Eur v deň splatnosti 31.07.2009, mesiac júl 2009 vo výške 395,15 Eur v deň splatnosti 31.08.2009 a za mesiac august 2009 spolu s odstupným vo výške 232,16 Eur v deň splatnosti 30.09.2009,
3.	XXXXX, nar. XXXXX, trvale bytom XXXXX, mzdu za mesiac jún 2009 vo výške 260,54 Eur v deň splatnosti 31.07.2009, za mesiac júl 2009 vo výške 264,- Eur v deň splatnosti 31.08.2009 a za mesiac august 2009 vo výške 244,51 Eur v deň splatnosti 30.09.2009,
4.	XXXXX, nar. XXXXX, trvale bytom XXXXX, za mesiac apríl 2009 vo výške 387,09 Eur v deň splatnosti 31.05.2009, za mesiac máj 2009 vo výške 385,65 Eur v deň splatnosti 30.06.2009, za mesiac jún 2009 vo výške 386,16 Eur v deň splatnosti 31.07.2009, za mesiac júl 2009 vo výške 395,19  Eur v deň splatnosti 31.08.2009 a za mesiac august 2009 spolu s odstupným vo výške 472,22 Eur v deň splatnosti 30.09.2009,
hoci mala peňažné prostriedky na ich výplatu, ktoré nepoužila na úhradu splatných záväzkov voči dodávateľom, ani voči inštitúciám sociálneho a zdravotného poistenia a voči daňovému úradu, čím spôsobila na nevyplatených mzdách a odstupnom celkovú škodu vo výške 5.242,20 Eur. 

     Podľa § 216 ods. 2 Trestného poriadku v bode II. Uznesenia prokurátor určil obvinenej skúšobnú dobu 36 (tridsaťšesť) mesiacov.    

     Podľa § 216 ods. 3 Trestného poriadku v bode III. Uznesenia prokurátor určil obvinenej, aby v skúšobnej dobe uhradila poškodeným: XXXXX sumu vo výške 298,05 Eur, XXXXX sumu 1.118,78 Eur a XXXXX sumu 1.851,31 Eur. 

     Podľa § 217 ods. 1 Trestného poriadku „Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.“

     Po uplynutí skúšobnej doby som z odpisu registra trestov zo dňa 11.06.2014 na obvinenú zistil, že táto nebola v skúšobnej dobe podmienečne zastaveného trestného stíhania odsúdená za trestný čin spáchaný v tejto skúšobnej dobe. Ďalej zo správy Okresného úradu XXXXX, odbor všeobecnej vnútornej správy zo dňa 18.06.2014, zo správy XXXXX zo dňa 18.06.2014 a z registrov tunajšej prokuratúry som zistil, že obvinená v určenej skúšobnej dobe podmienečne zastaveného trestného stíhania nespáchala žiadne priestupky ani iné správne delikty a nebolo proti nej vedené trestné stíhanie.  

     Zo správy pošk. XXXXX (predtým XXXXX), z 26.03.2014 vyplýva, že obvinená jej zaplatila celú dlžnú sumu, ktorej zaplatenie jej bolo uložené v bode III. Uznesenia o podmienečnom zastavení trestného stíhania.

     Zo správy pošk. XXXXX z 19.03.2014 vyplýva, že obvinená jej zaplatila celú dlžnú sumu, ktorej zaplatenie jej bolo uložené v bode III. Uznesenia o podmienečnom zastavení trestného stíhania.

     Zo správy pošk. XXXXX a z predložených poštových poukazov vyplýva, že obvinená mu zaplatila sumu, ktorej zaplatenie jej bolo uložené v bode III. Uznesenia prokurátora o podmienečnom zastavení trestného stíhania. Po uplynutí skúšobnej doby pošk. XXXXX do spisu predložil vo fotokópii poštové poukazy,  kde po sčítaní tam uvedených súm je zrejmé, že obvinená mu zaplatila celkovo sumu vo výške 1851,31 Eur. Podľa uvedeného mu teda bola zaplatená taká suma, ktorú mu bola obvinená povinná zaplatiť podľa bodu III. Uznesenia o podmienečnom zastavení trestného stíhania.  

     Po zvážení zabezpečených správ a hodnotení správania sa obvinenej počas skúšobnej doby som toho názoru, že obvinená v priebehu skúšobnej doby podmienečne zastaveného trestného stíhania viedla riadny život a splnila povinnosť nahradiť spôsobenú škodu v súlade s bodom III. Uznesenia o podmienečnom zastavené trestného stíhania.

     Na základe uvedeného som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený do 3 dní odo dňa oznámenia prostredníctvom tunajšej prokuratúry Krajskej prokuratúre v Trenčíne. Sťažnosť má odkladný účinok.

JUDr. Jozef Kováčik, Ing.
prokurátor